Жамбылдық ұстаздардың жалақысы қанша болады
DATE: 02:29, 28 Тамыз 2019 | GMT +5
TITLE: Жамбылдық ұстаздардың жалақысы қанша болады
URL: https://kaz.inform.kz/news/zhambyldyk-ustazdardyn-zhalakysy-kansha-bolady_a3560242/
META: DATE: 02:29, 28 Тамыз 2019 | GMT +5
TOTAL WORDS: 148
AUTHOR(S):
TEXT: «Жамбыл облысындағы ұстаздардың 60 пайызынан астамы жаңартылған білім мазмұны бойынша арнайы курстан өтті. Мемлекет басшысының тапсырмасына сәйкес, 2018 жылғы 1 қаңтардан бастап жаңартылған білім мазмұнына көшкен 16 363 жамбылдық ұстаздың жалақысы 30 пайызға көбейді. Бүгінгі таңда бұл көрсеткіш өсіп жатыр. 1 қыркүйектен бастап 2 мыңнан астам педагогтың еңбекақысы біліктілігіне қарай 30-50 пайызға артады. Өткен оқу жылында өңірдегі үш тілді білім беру бағдарламасына көшкен 185 мектепте биология, химия, физика және информатика пәндері ағылшын тілінде оқытыла бастады», - деп мәлім етті ведомстводан. Облыстық білім басқармасының басшысы Рахия Тұрмаханбетованың айтуынша, мектепке дейінгі мекемелерде 6330 педагог еңбек етіп жүр. Оның 4 мыңнан астамы – тәрбиешілер. «Арнайы жоғары, техникалық және кәсіби мектепке дейінгі білімі бар ұстаздар саны соңғы екі жылда 14, 3 пайызға артып, 45, 5 пайызға жетті. Мемлекет басшысының тапсырмасымен 1 қаңтардан бастап тәрбиешілердің жалақысы орта есеппен 20% көбейді. Еңбек өтілі бар тәрбиеші көмекшісінің айлығы 36% өседі », - дейді Рахия Тұрмаханбетова
